নমস্কার, আমার নাম ম্যাডিসন ম্যাক্সি।
লুমিয়া নামে আমার একটি সংস্থা আছে,
আমরা স্মার্ট পোশাকের জন্য কাপড় এবং স্মার্ট পণ্য তৈরি করি।
টেক্সটাইল শিল্পের সম্ভাবনা অসীম
আমার নাম ড্যানিয়েল অ্যাপলস্টোন, এবং আমি আদারমেশিন কোম্পানির প্রধান কর্মকর্তা।
আমরা ডেস্কটপ মিলিং মেশিন তৈরি করি।
মিলিং মেশিন একটি ঘূর্ণায়মান কাটিবার যন্ত্র যা ধাতু কেটে 3D সামগ্রী তৈরি করে।
মূলত, সমস্ত কম্পিউটার চারটি প্রধান কাজ করে।
তারা তথ্য গ্রহন বা ইনপুট নেয়
তথ্য সংরক্ষণ এবং তার উপর প্রক্রিয়া করে,
এবং তারপরে তথ্য প্রদান বা আউটপুট করে।
এই প্রতিটি কাজ কম্পিউটারের বিভিন্ন অংশ দ্বারা সম্পন্ন হয়।
ইনপুট যন্ত্রাংশ বাইরের থেকে তথ্য গ্রহন করে এবং তাকে বাইনারি তথ্যে রূপান্তর করে।
মেমোরিতে তথ্য সংরক্ষণ করা হয়
আছে কেন্দ্রীয় তথ্য প্রক্রিয়াকরণ যন্ত্রাংশ বা CPU,
যেখানে সমস্ত গণনা সম্পন্ন হয়।
এবং, অবশেষে আউটপুট যন্ত্রাংশ সংগৃহীত তথ্যকে কার্যকরী আউটপুটে রূপান্তর করে।
প্রথমে ইনপুট সম্পর্কে কথা বলা যাক।
কম্পিউটার বিভিন্ন ধরণের ইনপুট নিতে পারে যেমন কম্পিউটারের কীবোর্ড, ফোনের টাচপ্যাড,
ক্যামেরা, মাইক্রোফোন, বা GPS.
এমনকি গাড়ীর সংজ্ঞাবহ মাপযন্ত্র, তাপ পরিমাপক যন্ত্র বা ড্রোন ইত্যাদি ও পৃথক ইনপুট যন্ত্রাংশ।
এবার একটা উদাহরণ দেখা যাক কীভাবে ইনপুট কম্পিউটারের মাধ্যমে আউটপুট হয়।
তুমি যখন কীবোর্ডে একটি বোতাম টেপো, ধর "B", তখন কীবোর্ড বোতামের সংজ্ঞাটিকে একটি সংখ্যায় রূপান্তর করে।
এই সংখ্যাটি কম্পিউটারে বাইনারি, এক এবং শূন্য হিসাবে পাঠানো হয়।
এই সংখ্যাটি থেকে শুরু করে, CPU গণনা করে কীভাবে "B" অক্ষরটিকে অনেক পিক্সেল দ্বারা প্রদর্শন করতে হয়।
CPU মেমোরি থেকে ধাপে ধাপে নির্দেশাবলীর জন্য অনুরোধ করে, যা "B" অক্ষরটি কীভাবে আঁকতে হয় তা বলে।
CPU এই নির্দেশাবলী দেয় এবং ফলাফলগুলিকে মেমোরিতে পিক্সেল হিসাবে সংরক্ষণ করে।
অবশেষে, এই পিক্সেল তথ্যটি বাইনারি তথ্য হিসাবে স্ক্রিনে প্রেরণ করা হয়।
স্ক্রিন একটি আউটপুট, যা বাইনারি সংকেতগুলিকে ক্ষুদ্র ক্ষুদ্র আলো ও রঙে রূপান্তর কোরে তোমার দেখার উপযোগী করে তোলে ।
এগুলি খুব তাড়াতাড়ি ঘটে বলে তাৎক্ষণিক মনে হয়,
কিন্তু প্রতিটি অক্ষর প্রদর্শন করতে কম্পিউটারকে কয়েক হাজার নির্দেশ গণনা করতে হয়,
আঙুল দিয়ে বোতামে টেপার মুহুর্ত থেকে।
আগের উদাহরণে, স্ক্রিন ছিল আউটপুট, তবে বিভিন্ন ধরণের আউটপুটও হোতে পারে
যা কম্পিউটার থেকে বাইনারি সংকেত নেয় এবং বহিরজগতের সঙ্গে কিছু করে।
উদাহরণস্বরূপ, একটি স্পিকারে শব্দ এবং 3D প্রিন্টার কিছু মুদ্রণ করবে।
আউটপুট কোনও যান্ত্রিক চালন নিয়ন্ত্রণ করতে পারে যেমন রোবটের হাত, গাড়ির মোটর,
বা মিলিং মেশিনে কাটিবার যন্ত্র যা আমার সংস্থা তৈরি করে।
নতুন ধরণের ইনপুট এবং আউটপুট কম্পিউটারকে পুরোপুরি নতুন উপায়ে বাইরের সাথে যোগাযোগে কাজ করতে দেয়।
মেমোরির ক্ষমতা এবং CPU গতির উন্নতি এই ব্যাপারে সহায়ক হয়েছে।
কোনও কাজ যত জটিল, তত বেশি হয় তথ্য ইনপুট বা আউটপুট,
কম্পিউটারের প্রয়োজন হয় ততো বেশি প্রক্রিয়া শক্তি এবং তথ্য সংরক্ষণ ক্ষমতা ।
কম্পিউটারের স্ক্রিনে কোন অক্ষর টাইপ করা সহজ হতে পারে তবে জটিল 3D চিত্র বা একটি অতিউত্তম মানের মুভি রেকর্ড করতে,
আধুনিক কম্পিউটারগুলিতে প্রায়শই একাধিক CPU থাকে সেই সব তথ্য প্রক্রিয়াকরণের জন্য
এবং সেগুলিকে সংরক্ষণের জন্য অনেক GB মেমোরি থাকে।
কম্পিউটার দ্বারা যে কোনো কাজ করার জন্য প্রতিটি ক্রিয়াকলাপ সাধারনভাবেঃ
বাইরের থেকে তথ্য ইনপুট নেওয়া,
তথ্য সংরক্ষণ এবং প্রক্রিয়াকরণ করা,
এবং বাইরের জগতের কাছে কিছু আউটপুট বা ফিরিয়ে দেওয়া।